open-index/open-wikipedia-markdown huggingface dataset:
Վոլֆգանգ Ռիմ

**Վոլֆգանգ Ռիմ** (, ), գերմանացի կոմպոզիտոր։

## Կենսագրություն
Ռիմը մանկուց տարված է եղել նկարչությամբ, երաժշտությամբ և գրականությամբ։ Նա սկսում է ստեղծագործել 1963 թվականից։ Մեծ հետաքրքրություն է ցուցաբերել Վիեննական երկրորդ դպրոցի կոմպոզիտորական հիմունքների և դրա հիմնական կոմպոզիտորների (Առնոլդ Շյոնբերգ, Ալբան Բերգ և Անտոն Վեբերն) նկատմամբ։ Նա նվագախմբի համար փոխադրել է Առնոլդ Շյոնբերգի դաշնամուրի համար գրված պիեսները (օպուս 19)։ 1972-1973 թվականներին ուսուցանել է Կառլհայնց Շտոքհաուզենին։ Քլաուս Հյուբերի մոտ սովորել է կոմպոզիցիա։

1973 թվականից վարել է նաև տարբեր կոնֆերանցիաներ։ 1982 թվականից անդամակցել է Գերմանիայի կոմպոզիտորների միությանը։ 1986 թվականից Բեռլինի արվեստների ակադեմիայի անդամ էր։

## Անձնական կյանք
Վոլֆգանգ Ռիմն ուներ մեկ տղա և մեկ աղջիկ։

## Ստեղծագործություն
* «Ժամանակվա երգ»՝ ջութակի և նվագախմբի համար (նվիրված Անն-Սոֆի Մուտտերին)
* «Լույսի խաղը»՝ ջութակի համար
* 2 կոնցերտ՝ ալտի համար
* Մեկ մասանի կոնցերտ՝ թավջութակի համար
* «Սթիքս և Լեթ» թավջութակի համար
* Սաղմոս ֆագոտի համար
* «Նկար»՝ շեփորի համար
* «Ասպարեզ»՝ դաշնամուրի համար
* «Երգիչների պիեսներ»՝ տավիղի համար
* «Անանուն»՝ երգեհոնի համար
* «Կոնցերտ»՝ լարային կվարտետի համար
* Երաժշտություն հոբոյի և նվագախմբի համար
* Երաժշտություն կլառնետի և նվագախմբի համար
Գրել է նաև 12 լարային կվարտետ, տարբեր մասեր լարային կվարտետի համար։

Գրել է տարբեր սոլո ստեղծագործություններ դաշնամուրի համար, ստեղծագործություններ նվագախմբի համար, բազմաթիվ վոկալ ստեղծագործություններ։ Նա նաև գրել է 3 ֆանտազիա երգեհոնի համար։

## Ծանոթագրություններ

## Արտաքին հղումներ
* Կենսագրությունը և ստեղծագործությունների ցանկը 
* Կենսագրությունը անգլերեն լեզվով 
* Universal Edition: Wolfgang Rihm  (կենսագրություն, ստեղծագործությունների ցանկ) 
* ՅուԹյուբում

Կատեգորիա:Անձինք այբբենական կարգով
Կատեգորիա:Գերմանացի կոմպոզիտորներ
Կատեգորիա:1952 ծնունդներ
Կատեգորիա:Մարտի 13 ծնունդներ
Կատեգորիա:Լեզվի և պոեզիայի գերմանական ակադեմիայի անդամներ
Կատեգորիա:Օպերային կոմպոզիտորներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:20-րդ դարի դասական կոմպոզիտորներ
Կատեգորիա:Գերմանացի երաժշտագետներ
Ավետիք Սահակյան

**Ավետիք Հովհաննեսի Սահակյան** կամ **Հայր Աբրահամ** (), հասարակական քաղաքական գործիչ, 1918 թվականին Հայաստանի Դեմոկրատական Հանրապետության Առաջին խորհրդարանի նախագահ։

## Կենսագրություն
Ծնվել է 1864 թվականին Ջալալօղլիում (այժմ՝ Ստեփանավան)։ Նախնական ուսումը ստացել է տեղի ազգային վարժարանում։ Ավարտելուց հետո, մեկնել է Ղարաբաղ և մտել Շուշի քաղաքի ռեալական դպրոցը։ 1893 թվականին Մոսկվայում ավարտել է Պետրովյան Ակադեմիան, աշխատել է երկրագործական նախարարությունում։ Երկար տարիներ եղել է հայկական գյուղատնտեսության միության նախագահ, «Գյուղատնտեսություն» պարբերականի խմբագիր։ 1909-1912 թվականներին բանտարկվել է Դաշնակցության գործի շրջանակներում՝ Թիֆլիսում, Նովոչերկասկում, Մոսկվայում, Պետրոգրադրում։

1917 թվականի հոկտեմբերին մասնակցել է Հայոց Ազգային Համագումարին ու մաս կազմել այնտեղ ընտրված Ազգային Խորհրդին։ Եղել է Անդրկովկասյան Սեյմի անդամ, Անդրկովկասյան կառավարությունում՝ մթերքի նախարար։ 1918 թվականի օգոստոսի 1-ից եղել է Հայաստանի Դեմոկրատական Հանրապետության Խորհրդարանի ժողովի նախագահ, 1918 թվականին առաջին խորհրդարանի նախագահ, 1919 թվականին՝ խորհրդարանի փոխնախագահ, 1919 թվականի օգոստոս-հոկտեմբեր ամիսներին՝ հանրային խնամատարության և աշխատանքի նախարար, այնուհետև՝ Ժողովրդական տնտեսության նախարար։

Հայաստանի Դեմոկրատական Հանրապետության անկումից հետո 1920 թվականին Ավետիք Սահակյանն անցավ Թավրիզ, Պարսկաստան, ապա Իրաք և վերջապես՝ կնոջ առողջական վիճակից ելնելով՝ Լիբանան, ամենուրեք շարունակելով իր քաղաքական կյանքը մինչև մահը։

Մահացել է 1933 թվականի ապրիլի 18-ին, Բեյրութում։

## Ընտանիք
Ամուսնացած էր Վարվառա Սահակյանի (Վարյա) հետ, որն Հայաստանում կանանց ընտրական իրավունք ստանալուց հետո պատգամավոր ընտրված երեք կանանցից մեկն էր։

## Հիշատակ
2018 թվականի մայիսի 28-ին, Հայաստանի առաջին հանրապետության հարյուրամյակի կապակցությամբ Ավետիք Սահակյանի ծննդավայր Ստեփանավանում (նախկինում՝ Ջալալօղլի) հանդիսավորությամբ բացվել է Ավետիք Սահակյանի անվան պուրակը, ուր տեղադրվել է վերջինիս կիսանդրին։ Պուրակի կառուցվել է թոռի՝ դոկտոր Արմեն Սահակյանի նախաձեռնությամբ։ Ճարտարապետն է Միսաք Մելքումյանը, քանդակագործը՝ Տիգրան Բագամյանը, այս գործին աջակցությունն է ցուցաբերել Ստեփանավանի քաղաքապետ Միքայել Ղարաքեշիշյանը։

## Ծանոթագրություններ

## Գրականություն
* Ներսիսյան Աշոտ, Ավետիք Սահակյան /Հայր Աբրահամ/, Երևան, 2009։
* Ռուբէն, Հայ յեղափոխականի մը յիշատակները, Հատ. Ե., Զ., Երևան, 1991։
* Ով ով է /հայեր/, կենսագրական հանրագիտարան, հատ. 2, Երևան, 2007։

Կատեգորիա:1863 ծնունդներ
Կատեգորիա:1933 մահեր
Կատեգորիա:ՀՀ Ազգային ժողովի նախագահներ
Կատեգորիա:ՀՅԴ անդամներ
Կատեգորիա:Հայ հասարակական գործիչներ
Կատեգորիա:Հայ քաղաքական գործիչներ
Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ
Կատեգորիա:Հայաստանի Հանրապետության Խորհրդարանի (1918-1920) 2-րդ գումարման պատգամավորներ
Կատեգորիա:Ստեփանավան քաղաքում ծնվածներ
Սևազգեստ մարդիկ (ֆիլմ)

**«Սևազգեստ մարդիկ» **(), ռեժիսոր Բարրի Զոնենֆելդի ֆիլմերից, որի գլխավոր դերերը մարմնավորում են Թոմի Լի Ջոնսը, Ուիլ Սմիթը, Վինսենտ Դ’Օնոֆրիոն, Լինդա Ֆիորենտինոն, Ռիպ Տորնը, Թոնի Շելուբը, Շիվան Ֆելոնը, Մայկ Նասբաումը, Ջոն Գրայզը, Ֆրեդրիկ Լենեն։

Նրանք ամենագաղտնի կազմակերպությունն են երկրի վրա։ Նրանք աշխատում են ոչ օֆիցիալ կառավարական գործակալությունում, որոնք կառավարում են այլմոլորակայինների գործունեությունը երկրի վրա։ Նրանք տիեզերական թափթփուկներից լավագույն, վերջին և միակ պաշտպանական օղակն են Երկրի վրա։ Նրանց աշխատանքը գաղտնի է, նրանց զենքը կատարյալ է։ Նրանց համարժեք ոչ ոք չկա և նրանք ոչ մի հետք չեն թողնում իրենց հետևից։ Նրանք Սևազգեստ մարդիկ են։

## Ծանոթագրություններ

## Արտաքին հղումներ
* «Սևազգեստ մարդիկ» ֆիլմի էջը ARMFilm կայքում
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Amblin Entertainment ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Բադի մուվի
Կատեգորիա:Բարրի Զոնենֆելդի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում 1997 թվականին
Սևազգեստ մարդիկ 2

**«Սևազգեստ մարդիկ 2» **(, *MIIB*), Marvel Comics-ի շարքի վրա հիմնված 2002 թվականի գիտաֆանտաստիկ ֆիլմ, ռեժիսոր Բարրի Զոնենֆելդի ֆիլմերից, որի գլխավոր դերերը մարմնավորում են Թոմի Լի Ջոնսը, Ուիլ Սմիթը, Լարա Ֆլին Բոյլը, Ջոնի Նոքսվիլը, Ռոզարիո Դոուսոնը, Թոնի Շելուբը, Ռիպ Տորնը, Պատրիկ Վարբերտոնը, Ջեք Կելերը, Դևիդ Կրոսը։

Մայքլ Ջեքսոնը վերջին անգամ ներկայացել է այս ֆիլմում նախքան նրա մահը 2009 թվականին: Ֆիլմում ենթադրյալ այլմոլորակայինի սպառնալիքի առաջացումը վերամիավորում  Քևին Բրաունը / Գործակալ Քեյ (K) և Ջեյմս Դարել Էդվարդս III / Գործակալ Ջեյը (J):

## Բովանդակություն
Ֆիլմը պատմում է երկու էլիտար ոստիկանների՝ գործակալներ Քեյի և Ջեյի արկածների շարունակության մասին։ Չորս տարի է անցել նրանց նախորդ արկածներից։ Այդ ամբողջ ժամանակաշրջանում գործակալ Քեյը հանգիստ կյանք էր վարում, իսկ Ջեյը շարունակում էր քրտնաջան աշխատել աշխարհի ամենագաղտնի կազմակերպությունում։ 

Ամենասովորական գործը քննելիս գործակալ Ջեյը դուրս է գալիս սատանայական դավադրության վրա, որը մտածել է Երկրի վրա գտնվող սատանայական հրեշ Սերլինան, որը ծպտվել է հմայիչ մոդելի տեսքով։ Երբ իրադարձությունները շատ կտրուկ են սկսում զարգանալ, գործակալ Ջեյին մնում է կրկին օգնության դիմել իր նախկին գործընկերոջը, որն հիմա հանգիստ աշխատում է Փոստային ծառայությունում։ Կարճ ժամանակահատվածում գործակալ Ջեյը պետք է կարողանա Քեյին համոզել իրեն օգնել, քանի որ միայն Քեյը կարող է Երկիրը փրկել կործանումից։

## Ծանոթագրություններ

## Արտաքին հղումներ
* «Սևազգեստ մարդիկ 2» ֆիլմի էջը ARMFilm կայքում
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2002 ֆիլմեր
Կատեգորիա:Amblin Entertainment ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Բադի մուվի
Կատեգորիա:Բարրի Զոնենֆելդի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ամերիկյան բադի մուվի կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 2002 թվականին
Կատեգորիա:Ամերիկյան կոմիքսների էկրանավորումներ
Կատեգորիա:Ֆիլմեր, որոնց գործողությունները տեղի են ունենում 1978 թվականին
Կատեգորիա:Ֆիլմեր շների մասին
Աղստև (այլ կիրառումներ)

**Աղստև** եզրը կարող է վերաբերել․

* Աղստև - գետ Հայաստանի և Ադրբեջանի Հանրապետության տարածքում
* Աղստև (Աղստաֆա) - քաղաք Ադրբեջանում
* Աղստևի շրջան (Աղստաֆայի շրջան) - Ադրբեջանի 59 շրջաններից մեկը
Ռաֆայել Հովհաննիսյան (հեռուստահաղորդավար)

**Ռաֆայել Հովհաննիսյան** (), հայ հեռուստահաղորդավար և հեռուստանախագծերի հեղինակ, Հայաստանի հանրային հեռուստաընկերության և «Համահայկական աշխարհագրական ասոցիացիա»-ի համագործակցությամբ ստեղծված «Օտար, ամայի ճամփեքի վրա», «Մերոնք» և «Հայաստանի ճամփեքով» հեռուստանախագծերի հեղինակն ու վարողն է։

## Կենսագրություն
Ծնվել է 1968 թվականին Երևանում։ 1984-1989 թթ. սովորել է Երևանի Մխիթար Հերացու անվան պետական բժշկական համալսարանում։ 1989-1991 թթ. աշխատել է Աշտարակի ատամնաբուժական պոլիկլինիկայում՝ որպես ատամնաբույժ։ 1991-1994 թթ. եղել է Երևանի բժշկական համալսարանի (ԵրԲԻ) «Ուրախների և հնարամիտների ակումբ»-ի (ՈՒՀԱ) անդամ, 1994-2005 թթ. աշխատել է «Շարմ հոլդինգ»-ում որպես պրոդյուսեր։ 2005 թվականից Համահայկական աշխարհագրական ասոցիացիայի նախագահն է։

## Պարգևներ
* Հայաստանի սփյուռքի նախարարության Հակոբ Մեղապարտ մեդալ, 2014
* Երևանի քաղաքապետի ոսկե մեդալ, 2016
* Հայաստանի Արտաքին գործերի նախարարության պատվո մեդալ, 2018

## Ծանոթագրություններ

Կատեգորիա:1968 ծնունդներ
Կատեգորիա:Երևան քաղաքում ծնվածներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ հեռուստահաղորդավարներ
Կատեգորիա:Մովսես Խորենացու մեդալակիրներ
Քիլի ջրանցք

**Քիլի ջրանցք** (, կրճատ՝ *NOK*), մինչև 1948 թվականը կոչվել է Վիլհելմ կայսրի անունով (գերմ. Kaiser-Wilhelm-Kanal), նավարկելի ջրանցք Գերմանիայում։ Իրար է միացնում Հյուսիսային և Բալթիկ ծովերը։ Սկսվում է Քիլիի ծովախորշից՝ Քիլի քաղաքի մոտից մինչև Էլբա գետի գետաբերանը, Բրունսբյուտել քաղաք։ Քիլ քաղաքի անունից էլ առաջացել է ջրանցքի անվանումը։
Ձգվածությունը 98 կմ է, լայնությունը 100 մ-ից ավելի, խորությունը՝ 11 մ։ Ջրանցքն ամեն կողմից ավարտվում է ջրարգելակներով, որոնցից մեկը նախատեսված է փոքր նավատորմիղի համար։
Աշխարհի ամենաբանուկ ջրանքներից մեկն է (2011 թ․՝ շուրջ 33.500 նավ)։ Համարվում է Եվրոպայի ամենածանրաբեռնված նավարկելի ուղիներից մեկը։  Ջրանցքի շնորհիվ նավերը կարող են չշրջանցել Դանիան՝ Յուտլանդիա թերակղզին և խնայել շուրջ 519 կմ։ Այդ իսկ պատճառով ջրանցքը ոչ միայն կրճատում է ճանապարհն անցնելու ժամանակը, այլև ծովային ալեբախությունից։

Ջրանցքի կառուցումը տևել է 8 տարի, շահագործման է հանձնվել 1895 թվականի հունիսի 21-ին, Գերմանիայի կանցլեր Վիլհելմ II-ի կողմից։

## Պատմություն
Հյուսիսային և Բալթիկ ծովերի միջև առաջին կապը եղել է Էյդեր ջրանցքը, որը օգտագործեց Էյդեր գետի հունը։ Էյդեր ջրանցքի կառուցումը ավարտվեց 1784 թվականին։ Նրա երկարությունը կազմում է 43 կմ, արևմտյան ծովափի 175 կմ հաղորդակցության ջրային ուղին հաշված Քիլիից մինչև Էյդեր գետի հուն։ Այն ուներ 10 մ լայնություն և 3 մ խորություն։

Գերմանական ռազմածովային նավատորմի ծովերի հետաքրքրությունների մտահղացումները, ովքեր ցանկանում էին կապել Բալթիկ և Հյուսիսային ծովի սահմանները, առանց Դանիայի շուրջ նավարկության, և առևտրական նավագնացությունը խրախուսեց նոր ջրանցքի շահագործմանը։ Շինարարությունը տևեց 8 տարի։ Շինարարությանը մասնակցել է 9000 աշխատակից։ 1985 թվականի հունիսի 21-ին ջրանցքը պաշտոնապես բացվեց Գերմանիայի կանցլեր Վիլհելմ II-ի կողմից։

Ջրանցքի բացման տարում ջրանցքով անցել է 5258 նավ (0,8 մլն.ռեգիստրային տոննա ), 1900 թվականին 29045 նավ (4,3 մլն.ռեգիստրային տոննա ), իսկ արդեն 10 տարի անց, 1905 թվականին արդեն 33147 նավ (5,8 մլն. ռեգիստրային տոննա )։

Որպեսզի ջրանցքը համապատասխանի քաղաքացիական և ռազմածովային նավատորմին, 1907-ից 1914 թվականներին ջրանցքը ընդարձակվեց։ Ջրանցքի ընդարձակումը թույլատրեց անցնելու դրեդնոուտներ (մեծ զրահանավ)։ Սա նշանակում էր, որ այդ ժամանակվա ռազմական նավերը կարող էին Բալթիկայից հասնել Հյուսիսային ծով, ներգերմանական ջրային ուղով, առանց Դանիան նավարկելու անհրաժեշտության, առանց նեղ արգելափակող նեղուցների և մեկ օր ավելի շուտ։

Առաջին համաշխարհային պատերազմից  և Վերսալյան պայմանագրից հետո ջրանցքը դարձավ միջազգային նշանակության, մնալով գերմանական վարչությանը։ 1936 թվականին Ադոլֆ Հիտլերը հրաժարվեց միջազգային կարգավիճակից։ Երկրորդ համաշխարհային պատերազմի ավարտից հետո ջրանցքը նորից վերադարձավ միջազգային օգտագործման։

## Պատկերասրահ

13-09-23-Fotoflug-Nordsee-RalfR-N3S 0008.jpg|Քիլիի ջրանցք
KielCanalNorthSeaLocks.jpg|Քիլիի ջրանցքը Բրյունսբյուտելայից
Kiel Nord-Ostsee-Kanal Hochbruecke.JPG|Քիլիի ջրանցք
2017-03-18 MS CONMAR GULF läuft in große Südschleuse in Kiel-Holtenau ein.jpg|Տեսքը նավակողից


## Ծանոթագրություններ

## Արտաքին հղումներ
* Официальный сайт.
* Web-камеры на Кильском канале.

Կատեգորիա:Գերմանիայի ջրանցքներ
Ալեքսանդր Գորչակով

**Ալեքսանդր Միխայլովիչ Գորչակով** (, ), ռուս դիվանագետ և պետական գործիչ։

1817 թ.-ից՝ դիվանգիտական ծառայության մեջ։ Ռուսաստանի արտաքին գործերի նախարար (1856-82)։ 1877-1878 թթ.-ի ռուս-թուրքական պատերազմի ավարտից հետո Գորչակովը մերժել է անգլիական կառավարության առաջարկը, որպեսզի Ռուսաստանի և Թուրքիայի միջև զինադադարի կնքմանը մասնակցեն եվրոպական տերությունները։ Նրա վճռով Թուրքիայի հետ կնքվել է նախնական համաձայնություն, քանի որ մյուս տերություններին վերաբերվող հարցերը ենթադրվում էր լուծել համաեվրոպական կոնգրեսում։ 1878 թ.-ի մարտին Գորչակովը անգլիական կառավարությանը ապացուցում էր, որ Արևմտյան Հայաստանի տարածքների գրավումը Ռուսաստանի համար ունի ոչ թե հարձակողական, այլ պաշտպանական նշանակություն, հիշեցնում, որ ռուսական զորքերը արդեն 3-րդ անգամ են գրավում Կարսի բերդը, և այդ արվում է սեփական սահմանները ապահովելու նպատակով։ Բեռլինի կոնգրեսի (1878) նախօրեին հայկական պատվիրակության հետ հանդիպման ժամանակ Գորչակովը հայտարարել է, որ ցանկանում է «լավագույնս» լուծել Հայկական հարցը, սակայն դրան խանգարում է Անգլիան, դժգոհել է նաև այն բանից, որ հայերը դիմել են եվրոպական մյուս պետություններին ևս։ Բեռլինի կոնգրեսին մասնակցել է որպես առաջին լիազոր։ Առաջին իսկ նիստում ձգտել է ապացուցել, որ ռուսական կառավարության նպատակն է ապահովել Օսմանյան կայսրության քրիստոնյա ժողովուրդների ինքնակառավարման հնարավորությունը։ Ռուս-թուրքական սահմանի հարցի քննարկման ժամանակ, վերջին նիստերից մեկում «ծերունական ցրվածության» պատճառով անգլիական ներկայացուցչի առջև բաց է արել նոր սահմաններ որոշելիս Ռուսաստանի հնարավոր զիջումների գաղտնի քարտեզները, ինչը Անգլիան օգտագործել է հօգուտ Թուրքիայի։

1878 թ.-ի հուլիսի 6-ին Բեռլինում ընդունել է հայկական պատվիրակությանը, հայտնել իր դժգոհությունը եվրոպական տերություններից, որոնք խանգարեցին Ռուսաստանին հանդես գալ որպես Օսմանյան կայսրությունում քրիստոնյա ժողովուրդների պաշտպան, հրաժարվել է պաշտպանել հայերի պահանջը Արևմտյան Հայաստանի ինքնավարության վերաբերյալ։

1998 թվականին Գորչակովի ծննդյան 200-ամյակի կապակցությամբ ի պատիվ նրա անվանակոչվել է 1974 թվականի սեպտեմբերի 19-ին Լյուդմիլա Չեռնիխի կողմից հայտնաբերված (5014) Գորչակով աստերոիդը։

## Ծանոթագրություններ

## Գրականություն
* Анучин Д. Берлинский конгресс 1878 года, СПБ, 1912.
* Киракосян Дж. С., Буржуазная дипломатия и Армения (70-е гг. XIX в.), Е., 1981.

Կատեգորիա:Ռուս դիվանագետներ
Կատեգորիա:Դիվանագետներ այբբենական կարգով
Կատեգորիա:Ռուս պետական գործիչներ
Կատեգորիա:Ռուս իշխաններ
Կատեգորիա:Ռուս քաղաքական գործիչներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Անդրկովկասի Խորհրդային Ֆեդերատիվ Սոցիալիստական Հանրապետություն

**Անդրկովկասի Խորհրդային Ֆեդերատիվ Սոցիալիստական Հանրապետություն** (ԱԽՖՍՀ) (ռուս.՝ Закавказская Советская Федеративная Социалистическая Республика – ЗСФСР), Ֆեդերատիվ Հանրապետություն Հարավային Կովկասում։ Ընդգրկում էր Հայաստանը, Վրաստանը ու Ադրբեջանը՝ 1922 թվականի մարտից մինչև 1936 թվականը։

1936 թվականին Անդրկովկասի Խորհրդային Ֆեդերատիվ Սոցիալիստական Հանրապետությունը լուծարքի ենթարկվեց տեղի տալով 3 հանրապետությունների՝
* Հայաստանի Սովետական Սոցիալիստական Հանրապետություն (կամ՝ Հայաստանի Խորհրդային Սոցիալիստական Հանրապետություն)
* Վրացական Սովետական Սոցիալիստական Հանրապետություն (կամ՝ Վրացական Խորհրդային Սոցիալիստական Հանրապետություն)
* Ադրբեջանի Սովետական Սոցիալիստական Հանրապետություն (կամ՝ Ադրբեջանի Խորհրդային Սոցիալիստական Հանրապետություն)

Անունը նման էր 1918 թվականի ապրիլից-մայիս ամիսներին հայտարարված պետական կազմավորմանը։ Վերջինս ստեղծվել էր Ռուսական Կայսրության և նրան կարճ ժամանակով հաջորդած ժողովրդավարական Ռուսաստանի Դաշնություն կործանումից հետո՝ Օսմանյան Թուրքիայի դեմ պատերազմի պայմաններում։ Թուրքական բանակի՝ Արևմտյան Հայաստանի ազատագրված տարածքներ, իսկ ապա՝ նախկին Ռուսական կայսրությանը պատկանած Արևելյան Հայաստանի տարածքներ ներխուժումից հետո Անդրկովկասում հիմնվեց **[[Անդրկովկասյան Դեմոկրատական Ֆեդերատիվ Հանրապետություն]]** (**ԱԴՖՀ**; ), հայտնի նաև որպես **Անդրկովկասյան Ֆեդերացիա**) որ շատ կարճ կյանք է ունեցել՝ 1918 թ. ապրիլի 22-ից մինչև նույն թվականի մայիսի 28-ը։

## Տես նաև
* Անդրկովկասյան Դեմոկրատական Ֆեդերատիվ Հանրապետություն (1918)

Կատեգորիա:Հայկական ԽՍՀ պատմություն
Կատեգորիա:Վրացական ԽՍՀ պատմություն
Կատեգորիա:Ադրբեջանական ԽՍՀ պատմություն
Կատեգորիա:Հարավային Կովկաս
Կատեգորիա:1922 հիմնադրված պետություններ և տարածքներ
Կատեգորիա:Արևմտյան Ասիայի նախկին պետություններ
Կատեգորիա:Ասիայի պատմական երկրներ
Կատեգորիա:Հայախոս երկրներ և տարածքներ
Կատեգորիա:ԽՍՀՄ հանրապետություններ
Կատեգորիա:Պետություններ Պատմական Հայաստանի տարածքում
Կատեգորիա:Պետություններ Պատմական Վրաստանի տարածքում
Կատեգորիա:1922 Ռուսաստանում
Կատեգորիա:1922 Հայաստանում
Էրիկ Ցան

**Էրիկ Ցան** (, ), հոնկոնգցի դերասան, պրոդյուսեր, ռեժիսոր, սցենարիստ։ Հանդիսատեսին հայտնի է «Պատահական լրտեսը» և «Երկվորյակ վիշապները» ֆիլմերից։ Էրիկը հայտնի է նաև Հոնկոնգյան TVB հեռուսատաալիքի «Սուպեր եռյակի սերիաները» շոուից, որը նա վարել է շուրջ 18 տարի։

## Կենսագրություն
### Ընտանիք
Ցանի հայրը՝ Ցան Կայ-վինգը 1940-1972 թվականներին ծառայել է Հոնկոնգի արքայական ոստիկանությունում։ Այնուհետև նա փախել է Թայվան, որպեսզի խուսափի Կոռուպցիայի դեմ պայքարի անկախ կազմակերպության հայցից։ 1976 թ.-ին Կայ-վինգը կոռուպցիայի համար դատապարտվում է 3 տարի ազատազրկման։ Բայց Կայ-վինգն իրավունք ուներ իր գործը վերքաննարկման դնել։ 2001 թ.-ին դատարանի որոշմամբ Կայ-վինգի Լա Սալլե Ռոադի տունը աճուրդի հանվեց ու վաճառվեց 4.35 միլիոն հոնկոնգյան դոլարով։ 10 տարվա երկարատև դատավարությունից հետո Կայ-վինգը մահացավ 2001 թ.-ին՝ իր որդի՝ Էրիկ Ցանի և մյուս հարազատների խնամքի ներքո։

### Անձնական կյանքը
Ցանը հանդիսանում է մոլեռանդ բուդդիստ։ Նա ոչ միայն ինքն է գումար տրամադրում բուդդիստական տաճարներին ու նրա արարողություններին, այլև ուրիշ դերասանների էլ է ներքաշում այդ գործի մեջ։

Ցանի լագագույն ընկերներն են հանդիսանում Նատալիս Չանը և Ալան Տամը, ովքեր նույնպես ճանաչված երգիչներ են և հոնկոնգյան դերասաններ։ Ցանն ամուսնացել է երեք անգամ։ Նա դուստրը առաջին ամուսնությունից՝ Բովի Ցանը Mandopop-ի երգչուհի է, իսկ երկրորդ ամուսնությունից ունեցած որդին՝ Դերեկ Ցանը գրող է և դերասան։ Ցան ւ Տամը ընկերներ էին դեռևս մանուկ ժամանակվանից։ Նրանց հայրերը աշխատում էին նույն ոստիկանական բաժանմունքում և ընտանիքներով ընկերություն էին անում։ Տղաները միմյանց հետ ֆուտբոլ էին Խաղում։

## Ֆիլմագրություն
### Դերակատարումներ

### Պրոդյուսեր

### Ռեժիսոր

### Սցենարիստ

## Ծանոթագրություններ

Կատեգորիա:1953 ծնունդներ
Կատեգորիա:Ապրիլի 14 ծնունդներ
Կատեգորիա:Ասիացի կինոպրոդյուսերներ
Կատեգորիա:Հոնկոնգցի դերասաններ
Կատեգորիա:Հոնկոնգցի կինոգործիչներ
Կատեգորիա:Հոնկոնգցի կինոդերասաններ
Դոն Ջոնսոն

**Դոնի Ուեյն «Դոն» Ջոնսոն** (, ), ամերիկացի հեռուստատեսության և կինոյի դերասան, կինոռեժիսոր, պրոդյուսեր և երգիչ-երգահան։ Առավել հայտնի է 1980-ականներին ցուցադրված «Մայամիի ոստիկանություն» (անգլ. անվանում՝ *Miami Vice*) և 1990-ականներին ցուցադրված «Նեշ Բրիդջես» (*Nash Bridges*) դետեկտիվ հեռուստասերիալներում հանդես գալու համար։

Մեկ անգամ արժանացել է Ոսկե գլոբուս մրցանակի՝ «Մայամիի ոստիկանությունում» կերտած դերի համար։ Ունի իր աստղը Հոլիվուդյան փառքի ծառուղում։

## Արտաքին հղումներ
* Դոն Ջոնսոն - IMDb էջը

## Ծանոթագրություններ

Կատեգորիա:1949 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կանզասի համալսարանի շրջանավարտներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի կինոպրոդյուսերներ
Ֆյուն

**Ֆյուն** (), կղզի Դանիայի կազմում, մակերեսով երրորդը Զելանդիայից և Վենսյուսել-Տիից հետո (Դանիայի թագավորության կազմի մեջ են մտնում նույնպես ավելի մեծ կղզիներ՝ Գրենլանդիա, Դիսկո և այլն)։ Մակերեսը՝ 2976 կմ²։ Բնակչությունը մոտ 445 հազար մարդ։ Ափեզրը ցածրադիր է։ Ռելիեֆը, քարքարոտ հարթավայրեր մինչև 131 մ բարձրությամբ բլուրներով։

Կղզու գլխավոր քաղաքն է Օդենսեն, այն միացած է ծովի հետ ջրանցքով։

Կղզին միացած է երկու կամուրջներով Փոքր Բելտ նեղուցով Յուտլանդիա թերակղզու հետ։ Առաջին կամուրջը կառուցվել է 1930-ական թվականներին ավտոմեքենաների և երկաթուղու համար, իսկ երկրորդը կառուցվել է 1970-ականներին, և նախատեսված է միայն ավտոմեքենաների համար։ Մեծ Բելտ նեղուցով Ֆյունը միացած է Զելանդիա կղզու հետ։ Իրականում դա երկու հաջորդական կամուրջներ են, որոնց միջև գտնվում է նեղուցի մեջտեղում գտնվող Սպրյոգե կղզին։

Կղզու վրա է գտնվում նավաշինարան։ Պատմականորեն այն գտնվում էր Օդենսեում, սակայն 1950-ականների վերջում ավելի ժամանակակից նավաշինարան է կառուցվել Մյունկեբոյում, իսկ Օդենսեի նավաշինարանը պլանավորվում է փակել 2012 թվականին։

Հիմնադրի էֆեկտի պատճառով կղզու վրա հաճախ են գրանցվում Ռանդյու-Օսլերի հիվանդության դեպքեր.

## Քաղաքները և համայնքները
Կղզու վրա գտնվող քաղաքները և նրանց բնակչությունը՝
* Օդենսե - 158163 (2008)
* Սվենբորգ - 27318 (2008)
* Նյուբորգ - 16043
* Միդելֆարտ - 14494 (2009)
* Ֆոբորգ - 7234
* Ասենս - 5965
* Կերտմինե - 5775
* Բոգենս - 3499

Կղզում գտնվող համայնքները՝
* Ասենս
* Կերտեմինե
* Միդելֆարտ
* Նորֆյունս
* Նյուբորգ
* Օդենսե
* Սվենբորգ
* Ֆոբորգ-Միտֆյուն

## Հայտնի կղզիաբնակները
* Հանս Քրիստիան Անդերսեն` գրող,
* Կարլ Նիլսեն` երգահան։

## Պատկերասրահ

Պատկեր:Fyn isl.Bridge.jpg|Յուտլանդիա թերակղզի տանող կամուրջը
Պատկեր:Tårnstræde i Faaborg 2.jpg|Ֆոբորգ քաղաքը Ֆյունի վրա
Պատկեր:Denmark-Glavendrup rune stone-side.jpg|Գլավենդրուպի ռուներով քարը, հյուսիսային Ֆյուն
Պատկեր:Denmark-Glavendrup stone ship.jpg|Գլավենդրուպի քարե նավը, հյուսիսային Ֆյուն
Պատկեր:Carta Marina Fyn.jpg|Ֆյունի միջնադարյան քարտեզ


## Ծանոթագրություններ

## Արտաքին հղումներ
* Տեղեկություններ կղզու մասին զբոսաշրջիկների համար (դանիերեն, գերմաներեն, անգլերեն)
* Guide to Fyn Путеводитель по острову 

Կատեգորիա:Բալթիկ ծովի կղզիներ
Կատեգորիա:Դանիայի կղզիներ
Կատեգորիա:Ֆյուն
Warcraft III: Reign of Chaos

*Warcraft III* եղել է ամենասպասված խաղերից մեկը. ավելի քան 4,5 միլիոն նախնական պատվեր կար և մեկ ամսվա կտրվածքով վաճառվել է ավելի քան մեկ միլիոն խաղի օրինակ, որի պատճառով այն դարձավ ամենատարծված համակարգչային խաղը։ Խաղը բարձր գնահատականի արժանացավ, իսկ տպագրություններից շատերը խաղին որակեցին «Տարվա լավագույն խաղ» և «Տարվա լավագույն ստրատեգիա» տիտղոսներով։ Ինչպես նաև խաղը մեծ գնահատականի արժանացավ խաղացողների մոտ NPD Techworld-ի ամեն շաբաթյա վաճառքների ցուցակում խաղը երկու ամիս շարունակ գրավում էր առաջին տեղը։

## Ծանոթագրություններ

Կատեգորիա:2002 տեսախաղեր
Կատեգորիա:Blizzard Entertainment-ի խաղեր
Կատեգորիա:Խաղեր PC-ի համար
Կատեգորիա:Խաղեր Windows-ի համար
Կատեգորիա:Համակարգչային խաղեր եռաչափավոր գրաֆիկայով
Կատեգորիա:Windows տեսախաղեր
Շվեյցարիան Եվրատեսիլ 2013 երգի մրցույթում

Շվեյցարիան մասնակցել է Եվրատեսիլ 2013 երգի մրցույթին, որը կայացել է Շվեդիայում, Մալմյոյում։ Շվեյցարիայի ազգային ընտրությունը տեղի է ունեցել 2012 թվականի դեկտեմբերի 15-ին, որի արդյունքում հեռուստադիտողի 100% քվեարկության արդյունքում հաղթող է ճանաչվում Տակասա խումբը իր You and Me երգով։

Շվեյցարիան մրցույթի կիսաեզրափակիչ փուլում զբաղեցրել է 13-րդ հորիզոնականը՝ ինչը թույլ չի տվել, որ երկիրը հանդես գա նաև եզրափակիչ փուլում։

Կատեգորիա:Երկրներ Եվրատեսիլ 2013 երգի մրցույթում
Մագդալենա Տուլ

**Մագդալենա Եվա Տուլ** (, ), լեհ երգչուհի։ 2011 թվականին ներկայացրել է Լեհաստանը Եվրատեսիլ 2011 երգի մրցույթում Jestem երգով և չի անցել եզրափակիչ փուլ` զբաղեցնելով կիսաեզրափակչի վերջին հորիզոնականը։

2012 թվականին Մագդալենան մասնակցեց Շվեյցարիայի Եվրատեսիլի 2013-ի ազգային ընտրությանը, սակայն չհասավ հաջողության։

## Ծանոթագրություններ


Կատեգորիա:Լեհ երգչուհիներ
Կատեգորիա:21-րդ դարի երգչուհիներ
Դանիայի ճարտարապետություն

[մինի|350px|Ռենեսանսի ոճի [Ֆրեդերիսբորգ պալատը ավարտված Հանս վան Սթինվինքել կրտսերի կողմից 1620 թ.-ին]]

**Դանիայի ճարտարապետությունն** ունի վիկինգյան դարաշրջանի ակունքներ։ Այդ դարաշրջանին բնորոշ բավականին հարուստ հնագիտական հայտնագործություններ կան։ Դանիայի ճարտարապետությունը սկսել է հաստատվել Միջնադարում, երբ առաջին անգամ ամբողջ երկրով մեկ սկսեցին կառուցվել ռոմանական, ապա գոթական ոճերի եկեղեցիներ և տաճարներ։ Հենց այդ դարաշրջանում քարի պակասության պատճառով աղյուսը սկսեց օգտագործվել որպես շինանյութ ոչ միայն եկեղեցիների, այլ նաև պաշտպանական կառույցների և ամրոցների շինության համար։

Ֆրեդերիկ II և Քրիստեան IV թագավորները տպավորված լինելով ֆրանսիական ամրոցներով Դանիա կանչեցին հոլանդացի և ֆլամանդացի դիզայներենրի, ի սկզբանե երկրի պաշտպանական կառույցներն ուժեղացնելու համար, բայց նրանք ավելի ու ավելի շատ սկսեցին կառուցել վերածննդի ոճի թագավորական ամրոցներ և պալատներ։ Դրան զուգահեռ սկսեց տարածվեց կես-փայտյա շինությունները, որոնք ծառայում էին որպես շարքային կացարաններ քաղաքներում և գյուղերում։

Կատեգորիա:Դանիայի ճարտարապետություն
Կատեգորիա:Դանիական մշակույթ
Դանիայի տնտեսություն

մինի|250px|աջից|Դանիայի ազգային բանկը
Դանիան բարձր զարգացած արդյունաբերական երկիր է, որի բնակիչների կյանքի մակարդակը համարվում է աշխարհում ամենաբարձրերից։ Տնտեսության մեջ գերակայում է մասնավոր հատվածը, սակայն պետությունը ևս նշանակալի ազդեցություն ունի դրամավարկային, ֆինանսական և հարկային քաղաքականության և գյուղատնտեսությանը սուբսիդիաների տրամադրման միջոցով։ Պետությանն է պատկանում կոմունալ ծառայություններից շատերը, ինչպես նաև օդային և երկաթուղային տրանսպորտի մեծ մասը։ Դանիայի արդյունաբերության մեջ հատկապես առանձնանում են էլեկտրոնային սարքավորումների արտադրությունը, սննդի արդյունաբերությունը, նավաշինարարությունը, կամուրջների շինարարությունը և կահույքի արտադրությունը, թեև հումքի մեծ մասը ներկրվում է։

Զբաղեցնելով առաջատար տեղեր ձկնորսության և գյուղատնտեսության ոլորտներում՝ Դանիան կարողացավ ավելի արագ վերականգնել իր տնտեսությունը Երկրորդ համաշխարհային պատերազմից հետո, քան հարևան երկրները։ Բայց այդ ժամանակվանից գյուղատնտեսության մասնաբաժինը ազգային եկամտում կրճատվեց․ 1953 թվականի 20 տոկոսից դարձավ 3,9 տոկոս՝ 1995 թվականին։ Տնտեսության մեջ գյուղատնտեսության դերի իջեցմանը զուգընթաց բարձրացավ սպասարկման ոլորտի դերը։ Կարևոր դեր է հատկացվում նաև արտաքին առևտրին, որը կազմում է համախառն ներքին արտադրանքի 54,9 տոկոսը։ 1991-1997 թթ գործազրկությունը կազմել է միջինը 10,3 տոկոս, գնաճը 1990-1995 թթ-ին՝ 2,5 տոկոս, իսկ 2003 թվականին՝ 6,1 տոկոս։

## Արտաքին հղումներ
* Statistics Denmark Statistics free of charge 
* Statistical Yearbook 2007 PDF-files free of charge
* Central Bank 

Կատեգորիա:Դանիայի տնտեսություն
Կատեգորիա:Տնտեսություն
Ճորվիլա

**Ճորվիլա** (), գյուղ Վրաստանի Իմերեթ երկրամասի Սաչխերեի շրջանում։ Բնակչությունը՝ 1451 մարդ (2014)։

## Հայտնի մարդիկ
* Բիձինա Իվանիշվիլի (ծն. 1956), վրացի ձեռնարկատեր, բարեգործ

## Ծանոթագրություններ

## Գրականություն
* ქართული საბჭოთა ენციკლოპედია, ტ. XI, გვ. 405, თბ., 1987 წელი.

Կատեգորիա:Սաչխերեի շրջան
Կատեգորիա:Վրաստանի գյուղեր
Կառլհայնց Շտոքհաուզեն

*Կառլհայնց Շտոքհաուզեն* (գերմաներեն՝ Karlheinz Stockhausen, ), գերմանացի կոմպոզիտոր։

## Կենսագրություն
Կառլհայնց Շտոքհաուզենը ծնվել է 1928 թվականի օգոստոսի 22-ին գերմանական Մոյդռաթ քաղաքում և մահացել 2007 թվականի դեկտեմբերի 5-ին գերմանական Քյուռթեն քաղաքում։ Նրա հիմնական երաժշտական ուղղությունը էլեկտրոակուստիկ երաժշտությունն է։

## Մանկությունը
Շտոքհաուզենը ծնվել է Մոյդռախ քաղաքի ամրոցում (առ այսօր այդ շինությունը գոյություն ունի)։ Նա մանուկ հասակից հետաքրքրվել է երաժշտությունով։ Նրա մայրը նվագել է դաշնամուր և երգել է։ Մայրը երեք անհաջող հղիություններից հետո ունեցել է մեծ նյարդային ցնցումներ և տեղափոխվել է հոգեբուժարան։ Այս դեպքերից հետո Շտոքհաուզենի հայրը ամուսնանում է երկրորդ անգամ։ Իր խորթ մոր հետ կոմպոզիտորը ունեցել է բավական լարված հարաբերություններ։ 
Յոթ տարեկանից նա բնակվել է Ալթնեբերգ քաղաքում և սովորում է դաշնամուր և երգեհոն նվագել։ 
Երկրորդ համաշխարհային պատերազմի տարիներին նրա մայրը մահանում է հոգեբուժարանում։ Նրանց հայտնում են, որ մահվան պատճառը եղել է արյան քաղցկեղը, բայց տարիներ անց պարզվում է, որ կոմպոզիտորի մայրը զոհվել է նացիստական հարվածների պատճառով։ Տարիներ հետո կոմպոզիտորը այս հարցը բարձրացրել է դատարանում։

1942 թվականից, շարունակելով ուսումը, նա նաև սկսում է ջութակ նվագել։ 1945 թվականին նա վերջին անգամ տեսնում է իր հորը (նա մահանում է պատերազմի ժամանակ)։

## Երաժշտական կարիերայի սկիզբը

1951 թվականին Կառլհայնց Շտոքհաուզենը բացահայտում է ժամանակից կոմպոզիտորներին (հիմնականում Օլիվիե Մեսսիանին)։ Այնուհետև տեղափոխվում է Փարիզ, ծանոթանում Պիեռ Բուլեզի և Լուիջի Նոնոյի հետ։ Տարված լինելով ժամանակակից կոմպոզիտորական հիմունքներով, նա սկսում է ստեղծագործել սերիալիզմի կանոններով։ Հաճախում է տարբեր ստուդիաներ և խորապես ուսումնասիրում է ձայնի կառուցավածքը և տատանումները։

1953 թվականին առաջին անգամ գրում է էլեկտրոնային ստեղծագործություն։ Գերմանիայում այս ուղղությունը ստացել է «էլեկտրոնային երաժշտություն» անվանումը։ 
Այնուհետև գրում է մեծ ստեղծագործություններ և դրանք ղեկավարելով տարբեր նվագախմբերում՝ ձեռք բերում համաշխարհային ճանաչում։ 
Շտոքհաուզենը մեծ դեր է նաև խաղացել տարբեր գերմանական երաժշտական փոփ խմբերի ոճերի հարցում։ Նա ինքը ազդվել է այս երաժշտությունից և ազդել է այս երաժշտության վրա։

## Ստեղծագործությունը
Շտոքհաուզենը գրել է շուրջ 300 ստեղծագործություն։ Ըստ նրա իր բոլոր ստեղծագործությունները մտքով շատ կապված են իրար հետ և կազմում են մեկ ընդհանուր ստեղծագործություն։ 
Նա գրել է հետաքրքիր կառուցվածք ունեցող գործեր, ինչպիսիք են օրինակ «ուղղաթիռային» լարային կվարտետը, որը ձայնագրվել է ուղղաթիռի մեջ։

Այլ ստեղծագործություններից են՝
* Պունկտ
* Խաղ
* Քառակուսի
* Միքստ
* Խմբեր (գրված 3 տարբեր նվագախմբերի համար)և այլն։
## Ծանոթագրություններ

Կատեգորիա:1928 ծնունդներ
Կատեգորիա:2007 մահեր
Կատեգորիա:Գերմանացի կոմպոզիտորներ
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Բոննի համալսարանի շրջանավարտներ
Կատեգորիա:20-րդ դարի դասական կոմպոզիտորներ
Կատեգորիա:Գերմանացի երաժշտագետներ
Կատեգորիա:Գերմանացի երաժիշտներ
Կատեգորիա:Գերմանացի մանկավարժներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Գերմանացի երաժշտական մանկավարժներ
Կատեգորիա:Գերմանացի դիրիժորներ
Մարիո Մոնխե

**Մարիո Անտոնիո Մոնխե Պարեդես** (, նոյեմբերի 27, 1938, Սան Սալվադոր - մայիսի 31, 2009) սալվադորցի ֆուտբոլիստ, հարձակվող։ ի հավաքականի կազմում մասնակցել է աշխարհի առաջնության ընտրական 6 հանդիպումների և աշխարհի առաջնության 1970 թ. խաղարկության երկու հանդիպումների։ Ակումբային կարիերայի մեծ մասն անց է կացրել սալվադորյան գրանդներում՝ ՖԱՍ-ում և Ալյանսայում։ Վերջինիս կազմում երկու անգամ նվաճել է Սալվադորի չեմպիոնի կոչումը՝ 1966 և 1967 թթ.։

## Արտաքին հղումներ
* Տեղեքարտ Մարիո Մոնխե fifa.com  ()

Կատեգորիա:1938 ծնունդներ
Կատեգորիա:2009 մահեր
Կատեգորիա:Սալվադորի հավաքականի ֆուտբոլիստներ
Կատեգորիա:Սալվադորցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սալվադորցի ֆուտբոլային մարզիչներ
Հյուսիսային խորհուրդ

մինի|Հյուսիսային խորհրդի անդամ երկրները
մինի|Հյուսիսային խորհրդի անդամ երկրների դրոշները

**Հյուսիսային խորհուրդը** կամ **Հյուսիսային երկրների նախարների խորհուրդը**, Հյուսիսային Եվրոպայի երկրների միջև ստեղծված կազմակերպություն է, որը կխթանի այդ երկրների միջև եղած հարաբերությունների պահպանմանը և զարգացմանը։

## Անդամ երկրներ
* Դանիա
* Իսլանդիա
* Նորվեգիա
* Ֆինլանդիա (սկսած 1956 թ-ից)
* Շվեդիա

*Ինքնավար տարածաշրջաններ*.
* Ալանդյան կղզիներ (Ֆինլանդիա)
* Գրենլանդիա (Դանիա)
* Ֆարերյան կղզիներ (Դանիա)

Սկսած 1991 թ-ից տեղեկատվական բաժանմունքներ կան Էստոնիայում, Լատվիայում և Լիտվայում, ինչպես նաև Սանկտ Պետերբուրգում և Կալինինգրադում։

## Ծանոթագրություններ

Կատեգորիա:Դիվանագիտություն
Կատեգորիա:Միջազգային կազմակերպություններ
Կատեգորիա:Միջազգային տնտեսական կազմակերպություններ
Կատեգորիա:Միջկառավարական կազմակերպություններ
Նիլս Բրինկ

**Նիլս Բրինկ Կրիստենսեն** (, ), դանիացի երգիչ, երգերի հեղինակ և պրոդյուսեր։ Հանդես է գալիս Բրինկ կեղծանվամբ։ Ծնվել է 1983 թվականին Օրհուսում, Դանիա։ 2009 թվականին ներկայացրել է Դանիան Եվրատեսիլ 2009 երգի մրցույթում *Believe Again* երգով և զբաղեցրել եզրաթակչի 13-րդ հորիզոնականը։

## Ծանոթագրություններ

Կատեգորիա:Դանիացի երգիչներ
Կատեգորիա:Դանիացի կոմպոզիտորներ
Կատեգորիա:21-րդ դարի երգիչներ
Կատեգորիա:Եվրատեսիլ 2009 երգի մրցույթի մասնակիցներ
Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Դանիացի երգահաններ
Կատեգորիա:Դանիացի երաժիշտներ
Կատեգորիա:Բեմական կեղծանուններ
Կատեգորիա:Օրհուս քաղաքում ծնվածներ
Կատեգորիա:Դանիացի գրողներ
Գրենլանդիայի զինանշան

**Գրենլանդիայի զինանշանը**, Դանիայի մաս կազմող Գրենլանդիայի պաշտոնական խորհրդանիշներից մեկն է։ Զինանշանի վրա պատկերված է Սպիտակ արջ կապույտ ետին պլանի վրա։ Սպիտակ արջը խորհրդանշում է Գրենլանդիայի խիստ ցուրտ ձմեռը, իսկ կապույտ ետնապլանը՝ Հյուսիսային սառուցյալ և Ատլանտյան օվկիանոսների ջրերը, որոնք ողողում են Գրենլանդիայի ափերը բոլոր կողմերից։

Զինանշանի հեղինակը Յենս Ռոսինգն է։ Պաշտոնապես հաստատվել է 1819 թ-ին։

## Ծանոթագրություններ

Կատեգորիա:1989 զինանշաններ
Կատեգորիա:Զինանշաններ այբբենական կարգով
Կատեգորիա:Գրենլանդիայի պետական խորհրդանիշեր
Սևազգեստ մարդիկ 3

**«Սևազգեստ մարդիկ 3» **(), ռեժիսոր Բարրի Զոնենֆելդի ֆիլմերից, որի գլխավոր դերերը մարմնավորում են Ուիլ Սմիթը, Ջոշ Բրոլինը, Թոմի Լի Ջոնսը, Ջեմեյն Կլեմենտը, Մայքլ Ստուլբարգը, Էմա Թոմփսոնը, Էլիս Իվը, Մայք Կոլտերը, Բիլ Հեյդերը, Մայքլ Չերնուսը։

Գործակալ Ջեյն իմանում է, որ այլևս գալակտիկական պաշտպանիչ ոչ մի վահան չկա, որ կարողանա Երկիրը պաշտպանել ոչ երկրային հարվածից։ Գործակալ Կեյը, որ սարքել է այն, մահացել է 1969 թ.-ին։ Գործակալ Ջեյը Երկիրը և իր գործընկերոջ կյանքը փրկելու համար պետք է գնա անցյալ։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների սիքվել ֆիլմեր
Կատեգորիա:2012 ֆիլմեր
Կատեգորիա:Amblin Entertainment ֆիլմեր
Կատեգորիա:Columbia Pictures ֆիլմեր
Կատեգորիա:IMAX ֆիլմեր
Կատեգորիա:Marvel-ի կոմիքսների էկրանավորումներ
Կատեգորիա:Ամերիկյան արկածային ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Բադի մուվի
Կատեգորիա:Բարրի Զոնենֆելդի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կոմիքսների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր հրեշների մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 2012 թվականին
Կատեգորիա:Ամերիկյան կոմիքսների էկրանավորումներ
Կատեգորիա:Ֆիլմեր, որոնց գործողությունները տեղի են ունենում 1969 թվականին
Կատեգորիա:Ֆիլմեր ժամանակի միջով ճանապարհորդության մասին
Յարդ

[մինի|280px|Երկարության չափերը [Լոնդոնի մոտ գտնվող Գրինվիչի աստղադիտարանի պատին՝ 
1 յարդ, 2 ոտնաչափ, 1 ոտնաչափ, 
6 մատնաչափ ( ոտնաչափ) և 3 մատնաչափ։ Նիշերի ներսի կողմերի հեռավորությունը ճշգրիտ չափերն են օդի 62&nbsp;°F (16°C) ջերմաստիճանի դեպքում։]]
**Յարդ** (անգլերեն` **yard** հապավումը` **yd**), երկարության անգլիական չափի միավոր է։

## Ծագում
Ըստ ավանդույթի Անգլիայի Էդգար Խաղաղասեր (959-975 թթ.) թագավորի քթի ծայրից մինչև դեպի կողմ բացված ձեռքի միջնամատի հեռավորությունն է։

## Կապը երկարության մյուս միավորների հետ
:

## Ծանոթագրություններ

Կատեգորիա:Երկարության չափման միավորներ
Դանիական կարմիր տավար

մինի|աջից
**Դանիական կարմիր տավար**, կաթնատու և կաթնամսատու ցեղ։ Ստեղծվել է Դանիայում։ Ունի ամուր կոնստիտուցիա, երկար իրան, կարճ ոտքեր, լայն կրծքավանդակ, լավ զարգացած ու կանոնավոր կուրծք։ Կենդանի քաշը՝ մինչև 570 կգ, ամենածանրը՝ 800 կգ, իսկ ցլերինը՝ 1000 կգ և ավելի։ Դանիայում բուծվող կովերի տարեկան կաթնատվությունը 4400 կգ է, տոհմային գրքերում արձանագրված որոշ նախիրների միջինը՝ մինչև 5700 կգ։ Միջին յուղայնությունը մինչև 4,18%։ Ցլիկների մսի ելքը 57-60։ Դանիական կարմիր տավարը տարածված է Դանիայում, ԱՄՆ-ում, Լեհաստանում և այլուր։

Տավարի ցեղերը և տեսակները http://www.shirak.agro.am/index.php?id=4472

## Ծանոթագրություններ

Կատեգորիա:Ընտանի կենդանիներ
Դանիայի սպորտ

**Սպորտը Դանիայում** բազմազան է։ Ազգային սպորտը ֆուտբոլն է, առավել ուշագրավ արդյունքներն են այս ձևում վեց անգամ անընդմեջ Եվրոպայի առաջնության որակավորման փուլն անցնելն (1984-2004) և 1992 թ. առաջնությունում հաղթելն է։ Այլ էական նվաճումների թվում մտնում են հաղթանակը Կոնֆեդերացիաների գավաթում 1995 թվականին և 1998 աշխարհի առաջնության քառորդ եզրափակիչ հասնելը։

Վերջին տարիներին, Դանիան լավ հանդես է գալիս հեծանվավազքում, Բյարնե Ռիիսն հաղթեց 1996 թվականին Տուր դե Ֆրանսում և Մայքլ Ռասմուսենը հասավ Սարերի Թագավոր կարգավիճակի, 2005 և 2006 թթ.։ Այլ հանրաճանաչ մարզաձևերի մեջ մտնում են գոլֆը, թենիսը, որտեղ դանիացիները հաջող են հանդես գալիս, բադմինտոնն, հանդբոլը, սեղանի թենիսը և մարմնամարզության տարբեր ձևերը։ Այս վերը նշված բոլոր ձևերում Դանիան ունի աշխարհի կամ օլիմպիական մեդալակիր։

Հունվարի 2012 թ օրոք, հանդբոլի ազգային հավաքականը ներկայիս տիրող եվրոպական չեմպիոնն և Եվրոպայի առաջնության պատմությունում ամենից շատ մեդալներ նվաճած թիմն է ընդհանուր նվաճելով հինգ մեդալներ, որոնցից երկուսը ոսկե մեդալ (2008, 2012) և երեքը բրոնզե մեդալ (2002, 2004 և 2006 թ.)։

Դանիայի ազգային մարզադաշտը Պարկեն մարզադաշտն է։

## Ծանոթագրություններ
Ռաքել Ռաստենի

**Ռաքել Ռաստենի** (, լրիվ անունը՝ **Աննա Ռեյչել Ռաստեն** (, ), հրեական ծագումով դանիացի երգչուհի։

1958 թվականին ներկայացրել է Դանիան Եվրատեսիլ 1958 երգի մրցույթում "Jeg rev et blad ud af min dagbog" երգով և զբաղեցրել 8-րդ հորիզոնականը։

## Կենսագրություն
Երգչուհու կարիերան սկսել է 1938 թվականին՝ առաջին անգամ ելույթ ունենալով ռադիոյով։ 1940-ականների սկզբին հիմնել է իր տրիոն, համերգային շրջագայություն կատարել Շվեդիայում, թողարկել առաջին ալբոմը։

1943 թվականի հոկտեմբերին հարկադրված՝ լքել է Դանիան, որն ընկել էր գերմանացի ֆաշիստների տիրապետության տակ։ Ապրել ու ելույթներ է ունեցել Շվեդիայում։ Նրա ոճը համեմատել են Էլլա Ֆիցջերալդի ոճի հետ։

1945 թվականին վերադարձել է Դանիա, դարձել այդ երկրի առաջատար երգիչներից մեկը։ Ռաքել Ռաստենիի հանրահայտ հիթերից են *Vovsen i vinduet*-ը («Շնիկը պատուհանի մոտ»), *Heksedansen*-ը («Վհուկի պարը»)։ Ամենից շատ՝ 120 հազար օրինակ վաճառվել է *Hele ugen alene* («Միայնության յոթ օր») երգի ձայնագրությունը։ Ռաքել Ռաստենին դանիացի առաջին արտիստուհին է, ում հաջողվել է ոսկե ձայնապնակ նվաճել։

Նա երգել է ոչ միայն դանիերեն, այլև շվեդերեն, իդիշով, իվրիտով։

## Ծանոթագրություններ

## Գրականություն
* Laursen, Carsten Michael (1999). **Top-Pop: Navne i dansk pop 1950-2000*"' ("Top-Pop: Nombres del pop danés 1950-2000"). L&R Fakta. ISBN 87-614-0086-6.

== Արտաքին հղումներ ==
* 
*[https://web.archive.org/web/20050310015213/http://www.def-musikportal.dk/musik-portal/eng/emner/jazz/raquel.zap *Det Virtuelle Musikbibliotek'' (The Virtual Music Library) article on Raquel Rastenni, in English, with photo)]

Կատեգորիա:Դանիան Եվրատեսիլ երգի մրցույթում
Կատեգորիա:Դանիացի երգիչներ
Քրիստինա Շանի

**Քրիստինա Շանի** (, ), դանիացի երգչուհի։ 2010 թվականին Թոմաս Նեվերգրինի հետ ներկայացրել է Դանիան Եվրատեսիլ 2010 երգի մրցույթում *In A Moment Like This* («*Սրա պես մի պահի*») երգով և եզրափակիչ փուլում զբաղեցրել է 4-րդ հորիզոնականը։

Ներկայումս ապրում է դանիական Ֆրեդրիկսբերգ քաղաքում։

## Ծանոթագրություններ

## Արտաքին հղումներ
*Christina Chanée on Myspace
*Christina Chanée at Facebook
* Chanee & N'Evergreen երգչազույգի պաշտոնական կայքէջը
* 
* Քրիստինա Շանի և Թոմաս Նեվերգրինի կենսագրությունները

Կատեգորիա:21-րդ դարի երգչուհիներ
Կատեգորիա:Դանիան Եվրատեսիլ երգի մրցույթում
Կատեգորիա:Դանիացի երգչուհիներ
Կատեգորիա:Դանիացի կոմպոզիտորներ
Կատեգորիա:Եվրատեսիլ 2010 երգի մրցույթ
Սաքսոն Գրամատիկուս

**Սաքսոն Գրամատիկուս** (, ), դանիացի տարեգիր, որը «Դաների գործերը» () տասնվեցհատորյա քրոնիկներում պատմել է Դանիայի հին լեգենդները և ավանդապատումները։ Նրանցից մեկի մոտիվներով էլ Շեքսպիրը գրել է «Համլետ» ողբերգությունը։

«Գործք դանիացոց» ստեղծագործության հեղինակն է։ Առաջին ինը գիրքը բովանդակում է հին սկանդինավյան պատմազրույցներ (Համլետի մասին ասքն օգտագործել է Ու․ Շեքսպիրը իր ողբերգության մեջ), մնացած յոթ գիրքը՝ մինչև 1185 թվականի Դանիայի պատմության վերաբերյալ նյութերը։ Սաքսոնը․ գրել է լատիներեն։ «Գործքը» առաջին անգամ հրատարակվել է 1514 թվականին, Փարիզում, բազմիցս թարգմանվել է դանիերեն, նաև գերմաներեն և անգլերեն։

## Ծանոթագրություններ

Կատեգորիա:Դանիացի պատմիչներ
Կատեգորիա:Դանիացի գրողներ
Դանիական կրոն

**Դանիական կրոն** (), Դանիայի ազգային արժույթը, շրջանառվում է նաև Գրենլանդիայում և Ֆարերյան կղզիներում։ Կոդ ISO 4217 — DKK։ 1 կրոնը բաժանվում է 100 էրեի ()։

Ներկայացվել է 1873 թվականին։ Այժմ շրջանառության մեջ է 50 էրե, 1, 2, 5, 10 և 20 կրոն մետաղադրամներն ու 50, 100, 200, 500 և 1000 կրոն թղթադրամները։

## Դանիական կրոնը Գրենլանդիայում
Դանիայի Ազգային բանկի հաղորդմամբ՝ 2011 թվականի սկզբին Գրենլանդիայի համար պետք է թողարկվեին օրիգինալ դիզայնով թղթադրամներ։ Սակայն 2009 թվականի հոկտեմբերի կեսերին իրականացված քվեարկության արդյունքում Գրենլանդիան որոշել է դեռևս մուտք չանել սեփական թղթադրամները։

## Նշումներ


## Ծանոթագրություններ

Կատեգորիա:Դրամական միավորներ
Կատեգորիա:Դանիայի տնտեսություն
Կատեգորիա:Եվրոպական արժույթներ
Կատեգորիա:1875 հիմնադրումներ Դանիայում
Կատեգորիա:Կրոն (դրամ)
Մերենիա

**Մերենիա** (), գյուղ Վրաստանում, Սամցխե-Ջավախքի մարզում։ Սփռված է անտառածածկ լեռների մեջտեղում։ Ախալքալաքից 15 կմ հյուսիս-արևելք, ծովի մակարդակից 1,690-1,720 մ բարձրության վրա։ Գյուղն հիմնադրվել է միջին դարերում,1595 թ.Թուրքական իշխանություն է եղել և նրանք անվանել են Մեռոնիա, գյուղն ունեցել է ընդամենը 6 տուն։ Այդ օրերին գյուղապետն է եղել Իբրահիմը։ Հայերն այստեղ են տեղափոխվել և վերաբնակվել XVIII դարից սկսած Կարինի Սալնաձոր, Օզնի, Մառզա, Բայբուրդ և այլ գյուղերից։ Գյուղի ծխական դպրոցը գործել է եկեղեցուն կից։

### Սուրբ Աստվածածին եկեղեցին
Եկեղեցին կառուցվել է 1830-ական թվականներին, այն քարե կառույց է փայտյա տանիքով,,բայց 1899-ի դեկտեմբերի XIX-ի երկրաշարժի ժամանակ այն փլվում է։ Բայց մի քանի տարվա ընթացքում այն նորից վերակառուցվում է։ Գյուղի մեջտեղում կա նաև խաչքար, որը XVII-XVIII դարերի է։ Գյուղից 2 կմ դեպի հարավ-արևմուտք գյուղի տեսարաններից Խիդիսջվարին է (որը վրացերենից թարգմանաբար նշանակում է կամուրջ)։ Գյուղի գեղեցիկ տեսարաններից է «Կոտրած Ժամը»-ը։ Այն հիշատակվում է XIII-XIV դարերի, չափերն են 8,20x4,25։

**Մերենիայի Մեսրոպ Մաշտոցի անվան  դպրոցը**
Մերենիա գյուղի դպրոցը հիմնադրվել է 1865թ-ին:Դպրոցը եղել է եկեղեցական-ծխական:Հայտնի է քահանա ուսուցիչ Տեր Հարությունի անունը:Սակայն 1930-ականների սկզբին գյուղում կառուցվում է քարաշեն դպրոց:Շրջանում ճանաչված բժիշկ Նիկո Ասլանյանի կողմից,ում 1936թ. աքսորում են…
Դպրոցը երկար տարիներ աշխատելուց հետո 1986թ. մայիսի 13-ին Ջավախքում տեղի ունեցած երկրաշարժից հետո տնօրեն Աստղիկ Ղուշչյանի,Գևորգ Կուկույանի (Հայասա) և դպրցի տնտեսվար Սլավիկ Ղուկասյանի ջանքերով կառուցվեց եռահարկ և ժամանակակից պահանջներին համապատասխան դպրոց։ Նոր դպրոցի կառուցումը սկսվել է 1987թ. և ավարտվել 1992թ.

## Ծանոթագրություններ
Դանիացիներ

**Դանիացիներ**, ազգ Եվրոպայում։ Պատկանում են եվրոպոիդ ռասային։ Լեզուն դանիերենն է։ Հավատացյալների մեծ մասը լյութերականներ են։ Հնում Դանիայի տարածքում ապրում էին գերմանական ցեղեր (կիմվրներ, յուտեր, սաքսեր և այլն)։ 10-11-րդ դարերում այդ ցեղերից կազմավորվել է դանիական ժողովուրդը։ Այդ շրջանում էլ դանիացիները ընդունել են քրիստոնեություն։ 19-րդ դարում կազմավորվել է դանիական ազգը։

## Ծանոթագրություններ

Կատեգորիա:Եվրոպայի ազգեր
Կատեգորիա:Դանիացիներ
Կատեգորիա:Դանիայի բնակչություն
Քրիստոֆեր Վիլհելմ Էկերսբերգ

**Քրիստոֆեր Վիլհելմ Էկերսբերգ** (,), դանիացի նկարիչ, գեղանկարի ասպարեզում Դանիայի ոսկե դարի հիմնադիրը։


Պատկեր:Christoffer Wilhelm Eckersberg, Portrett af Emilie Henriette Massmann.jpg|«Աղջիկը Մարսմանների ընտանիքից», 1820
Պատկեր:Eckersberg, C.W.- Portræt af modellen Maddalena eller Anna Maria Uhden.jpg|«Աննա Մարիա Մանյանիի դիմանկարը», 1814
Պատկեր:La bonne mere by Eckersberg.jpg|«La bonne mère», 1813
Պատկեր:C W Eckersberg 1841 - Kvinde foran et spejl.jpg|«Կինը հայելու առաջ», 1841
Պատկեր:Baldr dead by Eckersberg.jpg|«Բալդրի մահը», 1817
Պատկեր:Frederik VI.jpg|«Ֆրեդերիկ VI», 1800-ականներ
Պատկեր:Dronning Marie Sophie Frederikke.jpg|«Մարիա Սոֆիա Ֆրեդերիկե թագուհին», 1800


## Ծանոթագրություններ

## Գրականություն
* Johansen P. Den danske malerkunsts bader Christopher Wilhelm Eckersberg. København; Flensborg, 1925;
* To nationale malere։ Christen Købke, Jørn Rulow, Christopher Eckersberg. Odense, 1945;
* C. W. Eckersberg i Rom. 1813&nbsp;-&nbsp;1816 / Red. Duveke Helsted. København, 1983;
* La Brie Sloan Th. Neoclassical and Romantic Painting in Denmark, 1734&nbsp;-&nbsp;1848. Evanston, Illinois, 1972;
* Willoch S. Tegningen av C. W. Eckersberg i det norske Nasional-galeri, utrykt artikel. København, 1983.

Կատեգորիա:Դանիայի գեղարվեստի թագավորական ակադեմիայի շրջանավարտներ
Կատեգորիա:Դանիացի նկարիչներ
Էբբե Սանդ

**Էբբե Սանդ** (դանիերեն՝ *Ebbe Sand*, ), դանիացի ֆուտբոլիստ, հարձակվող։ Հանդես է եկել «Հադսունդ», «Բրոնդբյու», «Շալկե-04» ֆուտբոլային ակումբներում։ Դանիայի չեմպիոն՝ 1996, 1997, 1998, գավաթակիր՝ 1994, 1998, Գերմանիայի գավաթակիր՝ 2001, 2002, Գերմանիայի լիգայի գավաթակիր՝ 2005։ Եվրագավաթներում անցկացրել է 48 խաղ, խփել 13 գնդակ։ Դանիայի լավագույն ռմբարկու՝ 1998 (28 գոլ), Գերմանիայի լավագույն ռմբարկու՝ 2001 (22 գոլ, Բարբարեսի («Համբուրգ») հետ համատեղ)։ Դանիայի լավագույն ֆուտբոլիստ՝ 1998, 2001։ 1998-ի և 2002-ի Աշխարհի, 2000-ի և 2004-ի Եվրոպայի առաջնությունների մասնակից է։

## Ծանոթագրություններ

Կատեգորիա:1972 ծնունդներ
Կատեգորիա:Բունդեսլիգայի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Հուլիսի 19 ծնունդներ
Կատեգորիա:Շալկե 04-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բրոնդբյուի ֆուտբոլիստներ
Փոստի համաշխարհային օր

**Փոստի համաշխարհային օր**,՝այն միջազգային օրերից մեկն է, որը նշվում է ՄԱԿ-ի համակարգում։

Տոնը նշվում է Համաշխարհային փոստային միության 14-րդ համաժողովի որոշմամբ՝ միության հիմնադրման օրը։ 1874 թվականի հոկտեմբերի 9-ին Շվեյցարիայի Բեռն քաղաքում 22 երկրի ներկայացուցիչներ ստորագրեցին Բեռնի պայմանագիրը, որը դրեց Փոստային գլխավոր միության հիմքերը։ 1878 թվականին միությունը վերանվանվեց ու սկսեց կոչվել Փոստային համաշխարհային միություն, որն այսօր ներառում է 189 երկիր։

Կատեգորիա:Միջազգային օրեր
Կատեգորիա:Փոստ
Կատեգորիա:ՄԱԿ-ի միջազգային օրեր
Լյուդվիգ Հոլբերգ

**Լյուդվիգ Հոլբերգ** (, ), ականավոր նորվեգա-դանիական գրող, ակնարկագիր, փիլիսոփա, պատմաբան և դրամատուրգ։ Դանիա-նորվեգիական կրկնակի արքայության ժամանակ իր կյանքի մեծամասնությունն անցկացրել է Դանիայում։ Նա տպավորված է եղել Հումանիզմով, Լուսավորությամբ և Բարոկկոյով։ Հոլբերգը համարվում է ժամանակակից դանիական և նորվեգիական գրականությունների հիմնադիրը։ 1722–1723 թթ. նա գրել է իր լավագույն կատակերգությունները, որոնք բեմադրվել են Կոպենհագենի Գրենեգեյդ թատրոնում։

## Ծանոթագրություններ

Կատեգորիա:1684 ծնունդներ
Կատեգորիա:1754 մահեր
Կատեգորիա:Դանիացի գիտնականներ
Կատեգորիա:Դանիացի հումանիստներ
Կատեգորիա:Ինքնակենսագիրներ
Կատեգորիա:Կոպենհագենի համալսարանի շրջանավարտներ
Կատեգորիա:Նորվեգացի բանաստեղծներ
Կատեգորիա:Նորվեգացի գրողներ
Կատեգորիա:Նորվեգացի դրամատուրգներ
Կատեգորիա:Նորվեգացի պատմաբաններ
Կատեգորիա:Նորվեգացի վիպասաններ
Կատեգորիա:Նորվեգացի փիլիսոփաներ
Կատեգորիա:Նորվեգիայի սցենարիստներ
Դանիայի քաղաքների ցանկ ըստ բնակչության

Սա **[[Դանիա]]յի քաղաքների ցանկն է ըստ բնակչության**։

Մարդահամարը կատարվում է Դանիայի ստատիստիկայի պետական կազմակերպության կողմից։ Թվերը ներկայացված են քաղաքների համար, վարչական տարածքների հիման վրա։ Վարչական տարածքը սահմանված է որպես՝ կառուցապատված տարածք, առավելագույնս 200 մետր հեռավորությամբ տների միջև, եթե ավելի մեծ տարածությունը չի պայմանավորված հասարակական տարածքներով, գերեզմանատներով կամ այլ։ Ավելին, որպեսզի տարածքը պաշտոնապես ստանա կարգավիճակ, այն պետք է ունենա ամենաքիչը 200 բնակիչ և ունենա վարչական սահմաններ։
մինի|աջից|250px|Դանիայի քարտեզը
[մինի|աջից|250px|[Կոպենհագեն, Դանիայի մայրաքաղաք]]
[մինի|աջից|250px|[Օրհուս]]
[մինի|աջից|250px|[Օդենսե (քաղաք)|Օդենսե]]
[աջից|250px|մինի|[Օլբորգ]]

## Տես նաև
*Շվեդիայի քաղաքների ցանկ ըստ բնակչության
*Նորվեգիայի քաղաքների ցանկ ըստ բնակչության
*Աշխարհի մեծագույն քաղաքներ

## Ծանոթագրություններ

Դանիա
Կատեգորիա:Ցանկեր:Դանիա
ԵՊԲՀ ամբիոնների ցանկ

## Բարձրագույն կրթություն

## Հետբուհական կրթություն

Կատեգորիա:Երևանի պետական բժշկական համալսարան
Կատեգորիա:Ցանկեր:Հայաստան
Կատեգորիա:Ցանկեր:Կրթություն